61960J0001
DOMSTOLENS DOM
AF 10. MAJ 1960 (
1
)
Acciaieria Ferriera di Roma
mod Den Høje Myndighed for Det europæiske Kul- og Stålfællesskab
Sag 1/60
Processprog: Italiensk
Angående :
Søgsmål om genoptagelse af den De europæiske Fællesskabers Domstol den 17. december 1959 afsagte dom i sag 23/59.
Domskonklusion:
Sagen afvises fra realitetsbehandling.
Sammendrag
1.
Retspleje — sprogordning — retlig karakter
(Procesreglement, artiklerne 29 og 30)
2.
Retspleje — sprogordning — officielle sprog — dokumenter bragt til Domstolens kendskab
(Statut for Domstolen, bilag til EKSF-traktaten, artikel 38; procesreglement; artikel 29)
3.
Genoptagelsessøgsmål — betingelser for antagelse til realitetsbehandling
(Statut for Domstolen, bilag til EKSF-traktaten, artikel 38; procesreglement, artikel 100)
1.
Bestemmelserne om processproget er ikke ufravigelige.
2.
Da Domstolen som alle institutionerne i de tre Fællesskaber i medfør af en lovsfor-modning er firsproget, må den antages at have kendskab til indholdet af de fremlagte dokumenter, som er affattet på Fællesskabets officielle sprog. Et sådant dokument kan ikke betegnes som en for Domstolen ukendt faktisk omstændighed, som nævnt i artikel 38, stk. 1 i statutten for Domstolen, bilag til EKSF-traktaten.
3.
Antagelse til realitetsbehandling af et gen-optagelsessøgsmål afhænger af, om der fremkommer en faktisk omstændighed, som dels var ukendt inden dommens afsigelse både for Domstolen og for den part, som begærer genoptagelse, og dels er af afgørende betydning for den dom, der begæres genoptaget.
(
1
) – Oversat fra fransk.